প্রধানমন্ত্রীকে গালিগালাজ! ‘ফাঁসানো হয়েছে আমাকে’ দাবি অভিযুক্তের

ওয়েবডেস্ক-  প্রধানমন্ত্রী নরেন্দ্র মোদি (Narendra Modi) ও তাঁর মাকে (Heeraben) কুরুচিকর মন্তব্য ঘিরে রাজনৈতিক মহলে শোরগোল। এই কাণ্ডে প্রধান অভিযুক্ত হিসবে উঠে এসে নেক মুহাম্মদ রিজভির (Nek Mohammad Rizwi) নাম। কিন্তু সেই রিজভির দাবি, তিনি এই ধরনের কোনও কাণ্ড ঘটাননি। কোনওদিন বিহারেও যাননি। পুরোটাই চক্রান্ত। তিনি বিজেপিকে (Bjp) সমর্থন করেন। একজন মুসলিম হয়েও বিজেপি সমর্থন মেনে নিতে পারছে না কংগ্রেস, সেই কারণেই এই তার বিরুদ্ধে এই চক্রান্ত।

প্রসঙ্গত, বিহারের (Bihar) দ্বারভাঙায় (Darbhanga) ভোটার অধিকার যাত্রা (Voter Adhikar Yatra) হচ্ছে রাহুল গান্ধীর  (Rahul Gandhi) নেতৃত্বে। সেই  সমাবেশ থেকে প্রধানমন্ত্রীর বিরুদ্ধে কটূক্তি করার অভিযোগ উঠেছে নেক মুহাম্মদ রিজভির বিরুদ্ধে। এই ধরনের ঘটনায় রাহুল গান্ধীকে অবিলম্বে ক্ষমা প্রার্থনার দাবি জানিয়েছেন স্বরাষ্ট্রমন্ত্রী অমিত শাহ। প্রায় গোটা দেশ জুড়েই বিজেপি ও কংগ্রেসের মধ্যে খণ্ডযুদ্ধ শুরু হয়েছে। গতকাল কলকাতায় রাকেশ সিংয়ের নেতৃত্বে কংগ্রেসের মৌলালির অফিসের সামনে কার্যত হাঙ্গামা করা হয়। যা সোশ্যাল মিডিয়ায় ভাইরাল হয়েছে।

মুহাম্মদ রিজভি দাবি, বিহারের সঙ্গে তার কোনও যোগাযোগ নেই, তিনি কোনওদিন সেই রাজ্যে যাননি। মানুষকে বিভ্রান্ত করার জন্য এই প্রচার চালানো হচ্ছে, যার লক্ষ্য হচ্ছে বিজেপিকে বদনাম করা। তিনি কংগ্রেসকে নিশানা করে বলেন, মুসলিমরা বিজেপিকে সমর্থন করছে, এটা কংগ্রেস সহ্য করতে পারছে না। সোশ্যাল মিডিয়া থেকে তার ছবিগুলি সরিয়ে ফেলার জন্য তিনি পুলিশে অভিযোগও দায়ের করেছেন। মুহাম্মদ রিজভির আরও দাবি, আমি কারুর সঙ্গে খারাপ ব্যবহার করিনি, মোদিজি আমাদের নেতা। আমি সোশ্যাল মিডিয়া থেকে আমার ছবিগুলি সরিয়ে ফেলার জন্য অভিযোগ দায়ের করেছি। আমার বিরুদ্ধে একটি বিভ্রান্তিকর প্রচারণা চলছে এবং বিজেপিকে বদনাম করার চেষ্টা করা হচ্ছে।

উল্লেখ্য, গতকাল প্রধানমন্ত্রী ও তাঁর মা তাঁর প্রয়াত মা হীরাবেনের বিরুদ্ধে “অত্যন্ত অশালীন ভাষা” ব্যবহার করা হয়েছে বলে দাবি করে বিজেপি। আরজেডি নেতা তেজস্বী যাদব ও রাহুল গান্ধীকে লক্ষ্য করে বিজেপির তরফ থেকে অভিযোগ তোলা হয়, বিহারের মানুষকে অপমান করা হয়েছে।

আরও পড়ুন- বিহার থেকে বিজেপি ও কমিশনকে আক্রমণ অখিলেশের!

৩৩ মিনিটের একটি ভিডিও ভাইরাল হয়েছে। যেটি বিহারের দ্বারভাঙা র‍্যালির। সেখানে দেখা দেখা যায়, এক স্থানীয় নেতাকে প্রধানমন্ত্রীকে গালিগালাজ করতে দেখা যায়।  ওই মঞ্চে রাহুল গান্ধী ও তেজস্বী যাদব কাউকে দেখা যায়নি। কয়েকটি পোস্টে দাবি করা হয়, এই ব্যক্তি নেক মুহাম্মদ রিজভি। এই ব্যক্তিকে বিজেপি নেতাদের সঙ্গে অনেক ছবিতে দেখা গেছে। রিজভির দাবি, আমার সব ভুয়ো ছবি সোশ্যাল মিডিয়ায় ছড়ানো হয়েছে। আমার কল ডিটেলস এবং লোকেশন চেক করো। আমি আমার জীবদ্দশায় কখনও বিহার যাইনি। বিহারের সাথে আমার কোনও সম্পর্ক নেই’।

স্থানীয় এক বিজেপি নেতা বলেছেন, রাহুল গান্ধীর বিরুদ্ধে অভিযোগ দায়ের করেছেন।

অনলাইনে করা এক প্রশ্নের জবাবে বিহার পুলিশ জানিয়েছে যে তারা একজন সন্দেহভাজনকে গ্রেফতার করেছে কিন্তু তার নাম প্রকাশ করেনি। এদিকে মুহাম্মদ রিজভি জানিয়েছেন, তিনি ওই ব্যক্তি নন।

এদিকে গতকাল কংগ্রেস বলেছে, বিজেপি  তাদের বিরুদ্ধে ‘অপ্রাসঙ্গিক’ দাবি করছে।

এই ঘটনায় কেন্দ্রীয় স্বরাষ্ট্রমন্ত্রী অমিত শাহ অসমে এক সমাবেশে বলেন যে কংগ্রেস “সবসময় প্রধানমন্ত্রী মোদিকে গালি দিয়েছে”, এই ঘটনাকে দেশের উপর “কলঙ্ক” বলে অভিহিত করেছেন তিনি। স্বরাষ্ট্রমন্ত্রী বলেন, রাহুল গান্ধীর নেতৃত্বে কংগ্রেসের রাজনীতি সর্বনিম্ন স্তরে পৌঁছেছে।

দেখুন আরও খবর-